**Obchodné podmienky dodania predmetu zákazky**

**Príloha k objednávke na predmet zákazky „Pojazdné dezinfektory priestoru“**

Osobitné požiadavky na plnenie:

* vrátane dopravy na miesto plnenia
* inštalácia a uvedenie do prevádzky na mieste plnenia
* zaškolenia max. 3 osôb
* návod na použitie a postup dekontaminácie prístroja
* nerepasovaný v pôvodnom originálnom, nerozbalenom balení s dátum výroby nie skôr ako 12 mesiacov pred termínom dodania
* dezinfekčný roztok spĺňajúci podmienky verejného obstarávateľa na dezinfekciu min. 25 000 m3 zdravotníckych priestorov
* uchádzač na predmet zákazky poskytne záruku 24 mesiacov od uvedenia do prevádzky

Požaduje sa:

* bezplatné poskytnutie autorizovaného záručného servisu a bezplatnej údržby predmetu zmluvy počas trvania záručnej doby (v pracovných dňoch aj počas sviatkov a dní pracovného pokoja)
* vykonávanie záručného a pozáručného servisu odborne kvalifikovanými osobami
* v prípade podstatného porušenia zmluvných podmienok si objednávateľ vyhradzuje právo odstúpiť od zmluvy.

Súčasťou dodania musí byť: faktúra, dodací list, ktorý musí obsahovať súpis položiek daného tovaru, záručný list inštalačný/odovzdávací protokol, návod na obsluhu v slovenskom resp. českom jazyku, všetky platné certifikáty a osvedčenia, doklad o pridelení ŠÚKL kódu a iné.

Kúpna cena je stanovená ako cena pevná a nemenná, pričom zahŕňa cenu tovaru vrátane všetkých jeho modulov/komponentov nevyhnutných pre jeho riadne užívanie, dodanie do miesta plnenia, vrátane jeho vybalenia, inštalácie, zaškolenia obsluhy, záručného servisu (2 roky), ekologickej likvidácie obalov, vrátane všetkých dokumentov nevyhnutných pre jeho riadne užívanie v súlade s normami a právnymi predpismi platnými a účinnými na území Slovenskej republiky a Európskej únie.

Dodávateľ je povinný vystaviť faktúru za dodávku tovaru/poskytnutie služby najneskôr do piateho pracovného dňa v mesiaci, nasledujúcom po dni dodania tovaru, poskytnutí služby.  
Objednávateľ neposkytuje na dodanie tovaru/poskytnutie služby preddavky ani zálohové platby. Lehota splatnosti faktúry je stanovená na 60 dní odo dňa doručenia faktúry (obsahujúcej všetky náležitosti stanovené platnými a účinnými právnymi predpismi) objednávateľovi. Úhrada sa považuje za vykonanú v súlade s objednávkou, ak vposledný deň 60 dňovej lehoty budú odčítané finančné prostriedky z účtu objednávateľa v prospech účtu dodávateľa tovaru/poskytovateľa služieb.

Objednávateľ má nárok na uplatnenie zmluvnej pokuty voči dodávateľovi tovaru/poskytovateľovi služby pri omeškaní s dodaním tovaru/poskytnutím služby v hodnote 3% z celkovej ceny tovaru/služby, a to v prípade akéhokoľvek omeškania dodávateľa, t.j. aj v prípade omeškania čo i len o jeden deň. Dodávateľ je povinný kontaktovať najneskôr tri pracovné dni pred dodávkou tovaru kontaktnú osobu objednávateľa: Ing. Vladislav Obložinský, tel.: 0917 169138, + 421 2 48234971, fax: vladislav.oblozinsky@unb.sk